CELEX: 62016CA0506
Language: hr
Date: 2017-11-06 00:00:00
Title: Predmet C-506/16: Presuda Suda (šesto vijeće) od 7. rujna 2017. (zahtjev za prethodnu odluku koji je uputio Tribunal da Relação do Porto – Portugal) – José Joaquim Neto de Sousa protiv Estado português (Zahtjev za prethodnu odluku — Građanskopravna odgovornost u pogledu upotrebe motornih vozila — Direktiva 72/166/EEZ — Direktiva 84/5/EEZ — Direktiva 90/232/EEZ — Vozač odgovoran za nezgodu koja je prouzročila smrt njegova bračnog druga, putnika u vozilu — Nacionalno zakonodavstvo koje isključuje naknadu imovinske štete koja je nastala vozaču odgovornom za nezgodu)

6.11.2017   
            
            
               HR
            
            
               Službeni list Europske unije
            
            
               C 374/7
            
         Presuda Suda (šesto vijeće) od 7. rujna 2017. (zahtjev za prethodnu odluku koji je uputio Tribunal da Relação do Porto – Portugal) – José Joaquim Neto de Sousa protiv Estado português
   (Predmet C-506/16) (1)
   
   ((Zahtjev za prethodnu odluku - Građanskopravna odgovornost u pogledu upotrebe motornih vozila - Direktiva 72/166/EEZ - Direktiva 84/5/EEZ - Direktiva 90/232/EEZ - Vozač odgovoran za nezgodu koja je prouzročila smrt njegova bračnog druga, putnika u vozilu - Nacionalno zakonodavstvo koje isključuje naknadu imovinske štete koja je nastala vozaču odgovornom za nezgodu))
   (2017/C 374/10)
   Jezik postupka: portugalski
   
      Sud koji je uputio zahtjev
   
   Tribunal da Relação do Porto
   
      Stranke glavnog postupka
   
   
      Tužitelj: José Joaquim Neto de Sousa
   
      Tuženik: Estado português
   
      Izreka
   
   Direktivu Vijeća 72/166/EEZ od 24. travnja 1972. o usklađivanju zakona država članica u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti, Drugu direktivu Vijeća 84/5/EEZ od 30. prosinca 1983. o usklađivanju zakona država članica u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti, kako je izmijenjena Direktivom 2005/14/EZ Europskog parlamenta i Vijeća od 11. svibnja 2005., i Treću direktivu Vijeća 90/232/EEZ od 14. svibnja 1990. o usklađivanju zakona država članica u odnosu na osiguranje od građanskopravne odgovornosti u pogledu upotrebe motornih vozila treba tumačiti na način da im se ne protivi nacionalno zakonodavstvo koje za vozača motornog vozila koji je svojom krivnjom odgovoran za prometnu nezgodu kao posljedicu koje je preminuo njegov bračni drug isključuje pravo da mu se nadoknadi imovinska šteta koja mu je nastala zbog te smrti.
   
      (1)  SL C 454, 5. 12. 2016.